# จันทร์เจ้าเราสอง
จันทร์เจ้าเราสอง หรือ สึกิงะคิเระอิ  เป็นซีรีส์อนิเมะฉายทางโทรทัศน์แนวโรแมนติก ที่ผลิตโดยสตูดิโอฟีล ออกอากาศเมื่อวันที่ 6 เมษายน ถึง วันที่ 29 มิถุนายน พ.ศ. 2560

 เนื้อเรื่อง 
เรื่องราวของ อาซึมิ โคทาโร่ กับ มิซึโนะ อากาเนะ ทั้งคู่ขึ้นปี 3 โรงเรียนมัธยมต้นและเป็นเพื่อนร่วมชั้นกันครั้งแรก โดยพวกเขารู้จักกันหลังจากได้ดูแลอุปกรณ์กีฬาที่ใช้สำหรับงานกีฬาสี และเริ่มพูดคุยกันมากขึ้นผ่านไลน์ 

 ตัวละคร 
 หลัก 

นักเรียนห้อง 3-1 สังกัดชมรมวรรณกรรม ตั้งเป้าหมายว่าจะเป็นนักเขียนนิยาย โดยมี โอซามุ ดาไซ เป็นแบบอย่าง ปกติเขาจะเป็นใจเย็นและเงียบขรึม เขาไม่กล้าให้คนอื่นอ่านนิยายของตัวเอง จนกระทั่งได้รู้ว่าอากาเนะนั้นชอบการวิ่งมากแต่ก็อายเช่นกัน เขาจึงเริ่มเปิดใจมากขึ้น เขาฝึกเต้น ฮะยะชิ ตั้งแต่แต่เด็กที่ศาลเจ้าใกล้บ้าน เขาเริ่มคบกับอากาเนะแบบลับ ๆ จนกระทั่งเปิดเผยให้ทาคุมิได้รับรู้

นักเรียนห้อง 3-1 สังกัดชมรมกรีฑา เธอเป็นคนง่าย ๆ สบาย ๆ แต่บางครั้งก็ประหม่า เมื่อเธอรู้สึกประหม่า เธอก็จะหยิบตุ๊กตามันเทศมาบีบ อากาเนะย้ายมาอยู่เมือง คาวาโงเอะตอนเธอเรียนอยู่ชั้นประถมศึกษาปีที่ 5 เธอเริ่มคบกับอาซึมิแบบลับ ๆ แต่ต่อมาก็เผยให้จินัตสึและทาคุมิได้รับรู้

ประธานชมรมกรีฑา เขาแอบชอบอากาเนะมาตั้งแต่ปีแรก

เพื่อนสนิทของอากาเนะ สังกัดชมรมกรีฑา เป็นคนร่าเริง เธอแอบชอบอาซึมิ

ห้องเรียน 3-1
โอกาซาวาระ ไดจิ

หนึ่งในเพื่อนสนิทของโคทาโร่ ซึ่งอยู่ในชมรมยูโดของโรงเรียน เขาคร่ำครวญถึงการไม่ได้รับความนิยมจากสาว ๆ
ยามาชินะ โรมัง

หนึ่งในเพื่อนสนิทของโคทาโร่ ผู้มีนิสัยเข้ากับคนง่ายและชอบขออ่านนิยายของโคทาโร่อยู่เสมอ แม้ว่าโคทาโร่จะปฏิเสธก็ตาม เขาหลงรักเรียวโกะ ครูประจำชั้นของเขา และไม่ลังเลเลยที่จะแสดงมันออกมา
มิยาโมโตะ ไอระ

เพื่อนของอากาเนะในห้องเรียน 3-1 ซึ่งอยู่ชมรมเทนนิส เธอตกหลุมรักคาเนโกะและออกเดทกับเขา
ซาโต้ เซ็ตสึโกะ

เพื่อนของอากาเนะในห้องเรียน 3-1 ที่คบกับนากาฮาระ เธอจ่ายเงินตลอดเวลาที่แฟนพาเธอไปเลิฟโฮเทล แม้กระทั่งระหว่างไปทัศนศึกษาที่เกียวโต
อิมาซึ มิอุ

เพื่อนของอากาเนะในห้องเรียน 3-1 เธอมีบุคลิกที่ค่อนข้างใจดำและคอยหาเรื่องอินาบะอยู่เสมอ
ทานากะ ซากุระ

เด็กสาวแว่นในห้องเรียน 3-1 ที่มักจะเพ้อฝันว่าจะเป็นที่ชื่นชอบของหนุ่ม ๆ อยู่เสมอ แม้ว่าเธอจะดูธรรมดา ๆ ก็ตาม
นากาฮาระ โช

แฟนหนุ่มของเซ็ตซึโกะ หนุ่มฉูดฉาดที่มักพาแฟนสาวไปที่เลิฟโฮเทลและให้เธอออกเงินเสมอ
อินาบะ ยาสุฮิโตะ

"แฟนหนุ่ม" ของมิอุ สถานะที่อินาบะมักจะตั้งคำถามกับตัวเองบ่อย ๆ เนื่องจากการหาเรื่องของมิอุ
ทากิซาวะ อาโออิ

สมาชิกชมรมกรีฑาของโรงเรียน เธอได้รับความนิยมจากทั้งผู้หญิงและผู้ชาย แต่เธอมีทัศนคติที่ไม่เป็นมิตรต่อผู้ชายโดยทั่วไป และไม่สนใจในเรื่องรัก ๆ ใคร่ ๆ
คาเนโกะ ซึบาสะ

สมาชิกทีมเบสบอลของโรงเรียนในห้องเรียน 3-1 ที่สามารถทำให้ไอระตกหลุมรักเขาได้ เขามีทักษะในการจัดการกับความหึงหวงของแฟนสาว
ทาจิบานะ ไดสุเกะ

พนักงานร้านหนังสือที่โคทาโร่ไปบ่อย ๆ เขาอ่านนิยายของโคทาโร่และให้คำแนะนำที่เป็นประโยชน์เกี่ยวกับการเขียนนวนิยายและความรัก
โซโนดะ เรียวโกะ

ครูประจำชั้นห้อง 3-1 เธอหลงรักโรมังและพยายามอดทนรอจนกว่าเขาจะสำเร็จการศึกษาเพื่อแสดงความรักต่อเขา เธอยังเป็นเป้าหมายของความรักของอาจารย์ฮิดากะ

คนอื่น ๆ
อาซึมิ ริวโนะสุเกะ

พ่อของโคทาโร่ สนับสนุนแรงบันดาลใจในการเขียนนิยายของลูกชาย
อาซึมิ จุนโกะ

แม่ของโคทาโร่ ไม่อยากให้โคทาโร่แต่งนิยายหรือสอบเข้ามัธยมปลายที่เดียวกับอากาเนะ
มิซึโนะ ฮิโรชิ

พ่อของอากาเนะและอายาเนะ ผู้ซึ่งปกป้องลูกสาวของเขา แต่เขาก็แสดงให้เห็นว่าเขายอมรับแฟนของพวกเขาเมื่อเขารู้จักพวกเขาดีขึ้น
มิซึโนะ ซาโอริ

แม่ของอากาเนะและอายาเนะ
มิซึโนะ อายาเนะ

พี่สาวของอากาเนะที่กำลังเรียนอยู่ชั้นมัธยมปลาย เธอกำลังออกเดทกับคาซาอิ ซึ่งเป็นช่างไม้

 การผลิตและการพัฒนา 
ทีวีซีรีส์อนิเมะต้นฉบับได้รับการประกาศผลิตในเดือนมกราคม พ.ศ. 2560 ซึ่งผลิตโดย ฟีล กำกับอนิเมะโดย เซอิจิ คิชิ ในขณะที่ ยูโกะ คากิฮาระ เขียนบทและดูแลสคริปต์ของซีรีส์ และคาซูอากิ โมริตะ ดัดแปลงการออกแบบตัวละครดั้งเดิมของ Loundraw ทาคุโร อิงะ และ FlyingDog แต่งและโปรดิวซ์เพลงตามลำดับ ขณะที่ Nagano รับหน้าที่เป็นโปรดิวเซอร์ของซีรีส์นี้ โดยออกอากาศเมื่อวันที่ 6 เมษายน พ.ศ. 2560 ถึงวันที่ 29 มิถุนายน พ.ศ. 2560 ทาง โตเกียวเอ็มเอ็กซ์ และออกอากาศเพิ่มเติมทาง MBS, BS11 และ TVA โดยนาโอะ โทยามะ เป็นคนร้องเพลงทั้งเพลงเปิดและเพลงปิดในชื่อ "Ima Koko" (イマココ) และ "Tsuki ga Kirei" (月がきれい) ตามลำดับ  และยังแสดงเพลงแทรกของตอนที่ 3 ชื่อ "Hatsukoi" (初恋)